Minn ħolma għal ħmar il-lejl. Dak li kellu jkun tieġ tal-ħolm inbidel fi traġedja għal Rosemere do Nascimento Silva minn Sao Paulo fil-Brazil. Hija riedet tissorprendi lill-għarus tagħha Udirley Damasceno, li kien qed jistenniha fil-post fejn kellhom jiżżewġu. Riedet tasal f'ħelikopter li kellu lil ħuha bħala pilota. Iżda dan iġġarraf, b'konsegwenza li mietu hi u ħuha, u fotografa li kellha sitt xhur tqala. L-inċident seħħ ftit mili biss bod minn fejn kellhom jiżżewġu.